สภาพอากาศตลอดสัปดาห์นี้ หลายพื้นที่ปริมาณฝนเพิ่มขึ้นสูงสุดร้อยละ 70 ของพื้นที่
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยตลอดสัปดาห์นี้ว่า(17-23 พ.ค.64) แม้ว่าขณะนี้ประเทศไทยเข้าสู่ฤดูฝนอย่างเป็นทางการแต่ในช่วง 1-2 วันนี้ (17-18 พ.ค.64) ปริมาณฝนจะลดลงเนื่องจากเป็นลักษณะอากาศของช่วงต้นฤดูฝน จากนั้นวันที่ 18-20 พ.ค.64  ปริมาณฝนจะเพิ่มขึ้น ทำให้หลายพื้นที่มีพายุฝนฟ้าคะนองและลมกระโชกแรงเกิดขึ้นบางแห่ง โดยภาคเหนือ ภาคตะวันออกเฉียงเหนือและภาคกลาง ปริมาณฝนร้อยละ 40-60 ของพื้นที่ ขณะที่ภาคตะวันออก ปริมาณฝนร้อยละ 40-70 ของพื้นที่ อาจมีฝนตกหนักบางแห่ง ส่วนภาคใต้ปริมาณฝนร้อยละ 40-70 ของพื้นที่และมีฝนตกหนักบางแห่ง ดังนั้นขอให้ประชาชนเฝ้าระวังอันตรายจากฝนฟ้าคะนองและหลีกเลี่ยงการใช้โทรศัพท์มือถือขณะเกิดฝนตกผู้อำนวยการกองพยากรณ์อากาศ กรมอุตุนิยมวิทยา กล่าวต่อว่า ในช่วงสัปดาห์หน้าปริมาณฝนจะเพิ่มขึ้นทั้งนี้ ขอให้ประชาชนติดตามสภาพอากาศอย่างต่อเนื่องที่เว็บไซต์ www.tmd.go.th